אקשאטה מורטי

אקשאטה נאראיאנה מורטי ( באנגלית:Akshata Narayana Murty; נולדה ב-25 באפריל 1980) היא אשת עסקים, מעצבת אופנה הודית. בעלת קרן הון סיכון הודית בשם Catamaran Ventures. בשנת 2009 היא נישאה לרישי סונאק, ראש ממשלת בריטניה ומנהיג המפלגה השמרנית. לפי רשימת העשירים של השבועון "סאנדיי טיימס", מורטי וסונאק נמצאים במיקום ה-275 בדירוג האנשים העשירים ביותר בבריטניה לשנת 2023, עושרם המשותף עומד על 529 מיליון ליש"ט (645 מיליון דולר ארצות הברית).

בשנת 2022, עושרה האישי הפך לנושא לדיון בתקשורת הבריטית בהקשר לטענתה שאין למסות אותה בבריטניה, משום שהיא אזרחית הודו ללא קשר למקום מגוריה. הסדר שנראה כמטיב עם " הסופר עשירים ". מאוחר יותר מורטי ויתרה מרצונה על ההטבות הפיסקליות מתוקף מעמדה.

היא בתם של איש העסקים נראינה מורטי, מייסד חברת ה-IT הרב-לאומית ההודית אינפוסיס ו.
היא מחזיקה ב-0.93% ממניות אינפוסיס בנוסף למניות של מספר עסקים בריטיים אחרים.

 ראשית חייה וחינוך 
אקשאטה מורטי נולדה באפריל 1980 ב, הודו, וגדלה בביתם של סבה וסבתה מצד אמה בזמן שאביה, נראינה מורטי, ואמה, סודהה מורטי, עבדו בהשקת חברת הטכנולוגיה שלהם, אינפוסיס. אמה הייתה המהנדסת הראשונה שעבדה בחברת טאטא מוטורס, שהייתה יצרנית המכוניות הגדולה בהודו, ומאוחר יותר סודהה הפכה לפילנתרופית. לאקשאטה יש אח אחד, רוהאן מרטי , והם גדלו בג'יאנאגר, פרבר של העיר בנגלורו. סבה וסבתה מצד אמה היו RH Kulkarni, מנתח, ואשתו Vimala Kulkarni, מורה בבית הספר.Sudha Murthy, Wise & Otherwise, East West Books Pvt. Ltd (Madras) 2002.

בשנות ה-90, מורטי למדה בבית הספר התיכון לבנות בולדווין, בנגלורו, ובשנת 1998 היא למדה כלכלה וצרפתית בקולג' קלרמונט מק'קנה, שבקליפורניה. היא בעלת תואר בתכנון וייצור בגדים ממכון אופנה ועיצוב ותואר מוסמך במנהל עסקים מטעם אוניברסיטת סטנפורד.

 קריירה והשקעות 
בשנת 2007 מורטי הצטרפה לחברת קלינטק ההולנדית Tendris כמנהלת השיווק של החברה, בה עבדה במשך שנתיים, לפני שעזבה כדי להקים חברת אופנה משלה.  מותג האופנה שלה נסגר ב-2012. ב-2013 היא הפכה למנהלת קרן ההון סיכון Catamaran Ventures. היא הקימה יחד עם בעלה רישי סונאק את הסניף הלונדוני של החברה ההודית בבעלות אביה, נראינה מורטי. ב-2015, סונאק העביר לה את מניותיו זמן קצר לפני שנבחר כחבר הפרלמנט השמרני של מחוז ריצ'מונד, בריטניה. משנת 2015, היא מחזיקה ב-0.91% או 0.93% בחברת הטכנולוגיה של אביה אינפוסיס, בשווי של כ-481 מיליון ליש"ט נכון ל-2023 ומניות בשניים מעסקי המסעדות של ג'יימי אוליבר, וונדי'ס בהודו וקורו קידס. אחזקותיה במניות אלה הפכו אותה לעשירה אף יותר מהמלכה אליזבת השנייה, נכון לאפריל 2022, ועשירה יותר מהמלך צ'ארלס השלישי נכון לאוקטובר 2022. מורטי הייתה דירקטורית ב-Digme Fitness, ב־Soroco ובחברת הטרנספורמציה הדיגיטלית שאחיה רוהן מרטי היה שותף לייסודה.

 חיים אישיים 
שמאל|ממוזער| אחוזת קירבי סיגסטון, צפון יורקשייר
מורטי היא אזרחית הודו. היא דוברת אנגלית, הינדית, קאנדה וצרפתית. באוגוסט 2009 נישאה מורטי לרישי סונאק, אותה הכירה ב-2004 באוניברסיטת סטנפורד. יש להם שתי בנות, אנושקה וקרישנה. הם הבעלים של אחוזת קירבי סיגסטון בכפר קירבי סיגסטון, בצפון יורקשייר, כמו גם בית גג בארלז קורט במרכז לונדון, דירה ברחוב אולד ברומפטון רואד, בדרום קנסינגטון, ודירת פנטהאוז בשדרת אושן בסנטה מוניקה, קליפורניה . באפריל 2022 דווח שסונאק ומורטי עברו מרחוב דאונינג 11 לבית ששופץ במערב לונדון.

באפריל 2022, עושרה של מרטי הפך למוקד הדיון בתקשורת הבריטית בו הובלט מעמדה כתושבת בריטניה, בעלת אזרחות הודית, שזיכה אותה בפטור מתשלום מס על הכנסותיה שמחוץ לבריטניה, בשעה שהכנסתה השנתית הייתה בסך 30,000 פאונד. מאוחר יותר באותו החודש, הודיעה מורטי כי תוותר על מעמדה הפוטר אותה מתשלומי המס ותשלם מיסים בבריטניה על הכנסתה ברחבי העולם מרצונה. אם זאת מורטי תשמור על מעמדה כתושבת בלבד, בכך היא יכלה ליהנות מההוראה באמנה משנת 1956 שנועדה לסייע במניעת תשלומי כפל מס של אזרחים הודים בהודו כמו גם בבריטניה.

 קישורים חיצוניים 





 Bhat, Chandrashekar. (14 April 2022) Rishi Sunak's wife set to receive £6m from Infosys (EasternEye)









 הערות שוליים 

קטגוריה:מיליארדרים הודים
קטגוריה:נשים יזמות
קטגוריה:בוגרות אוניברסיטת סטנפורד
קטגוריה:בני זוג של מנהיגי מדינות
קטגוריה:נשות עסקים בריטיות
קטגוריה:בני זוג של פוליטיקאים
קטגוריה:הודיות שנולדו ב-1980